Lengvenis Algirdaitis

Šis straipsnis – apie Gediminaičių atstovą. Apie XIII a. Mindaugo giminės kunigaikštį žiūrėkite Lengvenis (XIII a.)

Lengvenis Algirdaitis (arba Simonas, , 1360 m. – 1431 m. birželio 19 d.) – Naugardo ir Mstislavlio kunigaikštis, žymus LDK veikėjas.

 Biografija 
Lengvenis gimė 1360 m. Lietuvos didžiojo kunigaikščio Algirdo ir jo antrosios žmonos Julijonos (Uliana Aleksandrovna iš Tverės) šeimoje. 1389–1392 m. Jogaila, o ir 1406–1411 m. Vytautas jį paskyrė Naugardo (arba Severėnų Naugardo) valdovu. Tuomet jis buvo stačiatikiškai pakrikštytas Simonu. 1393 metais Vytautas padovanojo jam Mstislavlį. 

Lengvenis buvo vienas geriausių Vytauto karvedžių. 1403 m. vadovavo nesėkmingam Lietuvos pajėgų žygiui į Smolenską, kurio metu pavyko tik užimti Viazmą, 1404 m. žiemą ir vasarą jis kartu su Vytautu dalyvavo dviejuose žygiuose į Smolenską, antrasis kurių pasibaigė šio mieto užėmimu., p. 13. Žalgirio mūšyje jis vadovavo trims Smolensko pulkams.Mečislovas Jučas. Žalgirio mūšis 1411 m. jis dalyvavo pasirašant Torunės taiką.

Lengvenis buvo vedęs Maskvos didžiojo kunigaikščio Dmitrijaus Doniečio dukterį Mariją (, Maskvos kunigaikštytė), vėliau nežinomos kilmės žmoną. Iš pirmosios santuokos žinomas jo sūnus Jurgis Lengvenaitis taip pat dalyvavo Žalgirio mūšyje ir vadovavo viename iš trijų Smolensko pulkų, o jau 1440 m., pasinaudodamas po Žygimanto Kęstutaičio nužudymo kilusia sumaištimi Lietuvoje, jis mėgino atsikratyti Lietuvos valdžios ir užtikrinti Mstislavlio kunigaikštystės savarankiškumą, dalyvavo Smolensko maište.

Iš Jurgio Lengvenaičio kilusi didikų giminė vadinta Lengvenaičiais (). Tačiau jo linija greitai nutrūko, o paskutinei moteriškos lyties Lengvenaitei XVI a. ištekėjus už Mykolo Zaslavskio, prasidėjo Mstislavskių didikų giminė.

Iš antrosios santuokos gimė Jaroslavas Fiodoras Lengvenaitis.

Lengvenis mirė 1431 m. birželio 19 d.

 Šaltiniai 
 Gediminaičiai, (2005), Mokslo ir enciklopedijų leidybos institutas, Vilnius, 184 p. (article „Lengvenis“ by Romas Batūra)
 Mečislovas Jučas. Žalgirio mūšis,. Mokslas, Vilnius, (1990), 174 p.


 Nuorodos 
Kategorija:Algirdaičiai
Kategorija:Žalgirio mūšio dalyviai
Kategorija:Naugardo kunigaikščiai
Kategorija:Mstislavlio kunigaikščiai